କଟକ, ଅକ୍ଟୋବର ୫(ଲୋକାଲ ୱାୟାର): କଟକ ମହାନଗର ନିଗମର କରୋନା ନୋଡାଲ ଅଫିସର ବିଶ୍ୱନାଥ ଲେଙ୍କାଙ୍କର କରୋନାରେ ସୋମବାର ମୃତ୍ୟୁ ହୋଇଥିବା କହିଛନ୍ତି ସିଏମସି କମିଶନର ଅନନ୍ୟା ଦାଶ ।
ସିଏମସିର ଷ୍ଟାଟିଷ୍ଟିକାଲ ଅଫିସର ବିଶ୍ୱନାଥ ଲେଙ୍କା କରୋନା କଣ୍ଟ୍ରୋଲ ରୁମ୍ ଦାୟିତ୍ୱରେ ଥିଲେ । ହୋମ୍ ଆଇସୋଲେସନରେ ଥିବା ରୋଗୀଙ୍କ କଥା ବୁଝିବା ସହ ଆକ୍ରାନ୍ତମାନଙ୍କୁ ହସପିଟାଲ ପଠାଇବା ଦାୟିତ୍ୱରେ ସେ ଥିଲେ ।
ତାଙ୍କ ମୃତୁ୍ୟରେ ଗଭୀର ଶୋକ ପ୍ରକାଶ କରି ସିଏମସି କମିଶନର କହିଛନ୍ତି, ସେ ଜଣେ ନିଷ୍ଠାପର, କର୍ତ୍ତବ୍ୟପରାୟଣ ଏବଂ ପରୋପକାରୀ ବ୍ୟକ୍ତି ଥିଲେ ।
ଏପରିକି ଚିକିତ୍ସିତ ହେଉଥିବା ବେଳେ ମଧ୍ୟ ସେ ଡୁ୍ୟଟି କରିବାକୁ ଇଚ୍ଛା ପ୍ରକାଶ କରୁଥିଲେ । ତାଙ୍କୁ ରାଷ୍ଟ୍ରୀୟ ମର୍ଯ୍ୟାଦାର ସହ ବିଦାୟ ଦିଆଯିବ ।
